Document ID: /fineweb-2-swissfilter-quality_10-filterrobots/filtered/02822.jsonl.gz/54

Carlovich nekretnine i Carlovich upravljanje stambenim objektima od 2015. godine dio su Carlovich Engineering Group te centar izvrsnosti u Hrvatskoj za građevinarstvo, građevinske materijale i tehnologiju građenja. Imamo 23 zaposlenih u Londonu, 12 u Rijeci te 14 u Zagrebu. Gradimo svijet u kojem vrijedi živjeti.
Građevinske i konzultacije pri odabiru nekretnine. U ponudi imamo Matterport 3D i Ricoh Theta 360° snimanje interijera te eksterijera svih nekretnina koje razmatrate za kupovinu. Na taj način možete jednostavnije odabrati nekretninu, pogotovo ako niste u Hrvatskoj.
Radi visoke kvalitete usluge i osobnog pristupa, mjesečno primamo samo dva nova klijenta te postoji lista čekanja. Ne prodajemo nekretnine već Vam pomažemo odabrati ono najbolje za Vas. Često najbolja odluka može biti i da ne kupite nekretninu. Naš iskren savjet bit će Vam koristan. Nismo povezani s investitorima ili s agentima za nekretnine te smo neutralni. S klijentima potpisujemo NDA ugovor o povjerljivosti.
Često našim klijentima savjetujemo slijedeće: "Nemojte kupiti odabranu nekretninu iz razloga jer je lokacija, tehnologija građenja ili investitor upitne kvalitete. Krenimo zajedno u potragu za nečim boljim - za nekretninom koju bi i mi odabrali da kupujemo za sebe." Spašavamo Vas od loše investicije i nije nam cilj nagovoriti Vas da kupite bilo koju nekretninu.
Nekretnine
8, 40, 160, 480 ili 960 sati
10.000,00 kn + 20% UK PDV / 1h
Građevinski koordinator između Vas, prodavatelja, agenta, pravnika i stručnjaka za poreze
Savjetovanje pri odabiru novog stana ili kuće u Hrvatskoj prepustite nama. Uz Vas smo u svim fazama s naglaskom na kvalitetu gradnje, građevinske materijale i tehnologiju građenja. Pomažemo Vam koliko god je dugo potrebno dok ne pronađete svoju idealnu nekretninu (jedan mjesec, šest mjeseci, jednu ili više godina). Naši klijenti većinom su iz Norveške, Australije, SAD, UAE, Qatar, UK i Kanade.
Ponosni smo na najvišu stručnu razinu upravljanja stambenim objektima u Hrvatskoj
Svi znamo da upravljanje stambenim objektima u Hrvatskoj nažalost nije kvalitetno. Zato smo mi tu, ali nismo najjeftiniji. Uvijek smo ovdje za Vas ukoliko tražite korektnog, modernog i stručnog upravitelja stambenim objektima. Suvlasnici stambenih objekata kojima upravljamo većinom su iz inozemstva. Odlučili su da im je, za imovinu u koju su uložili puno sredstava, potrebno i kvalitetno upravljanje.
Svi naši klijenti postaju članovi Carlovich Premium Care kluba. Na taj način zauvijek smo im na raspolaganju za svaki savjet kojeg će zatrebati u Hrvatskoj nakon kupovine nekretnine. Poseban naglasak stavljamo na asistenciju u vezi odabira zdravstvenih ustanova u Hrvatskoj. Zdravlje je najbitnije.
Brinemo o Vašoj nekretnini i redovito ju obilazimo. Organiziramo podizvođače te nudimo široki raspon usluga pri održavanju interijera i eksterijera. Vaša nekretnina uvijek će biti održavana i spremna za boravak. Nekretnine gube na vrijednosti ukoliko se kvalitetno ne održavaju.
Tvrtka bez svrhe nije korisna tvrtka. Svi naši klijenti podržavaju i mobilnu kupaonicu za beskućnike u Hrvatskoj. Izdvajamo 2.5% za mobilnu kupaonicu.
Premium upravljanje luksuznim stambenim objektima, "nZEB" objektima gotovo nulte energije i "PEB" objektima pozitivne energije. Molimo kontaktirajte nas za više informacija o cijeni usluge. Ukoliko tražite najjeftinijeg klasičnog upravitelja, tada mi nismo dobar odabir za Vas. Korektan savjet je neprocjenjiv.
Uslugom Carlovich Puls brinemo o zdravlju svih stanara. Nekretninu čine ljudi i upravljanje nema smisla ukoliko ne brinemo o stanarima.
Dobrodošli, za početak pročitajte zašto se bavimo upravljanjem stambenim objektima i savjetovanjem u vezi odabira nekretnine. Moje ime je Alen Karlović, rođen sam 1985. godine i pohađao sam Gimnaziju Andrije Mohorovičića (prirodoslovno matematički smjer) te Građevinski fakultet Sveučilišta u Rijeci (diplomirani inženjer građevinarstva, konstrukterstvo). Dodatnu specijalizaciju iz područja upravljanja građevinskim projektima završio sam na Sveučilištu Columbia i Michigan. Idejni sam začetnik sudjelovanja hrvatskih građevinskih fakulteta na natjecanju u gradnji niskoenergetskih kuća Solar Decathlon, Washington DC. Tvrtka Ytong je 2011. godine odabrala moj diplomski rad "Odabir optimalne tehnologije građenja obiteljske kuće" kao najbolji od svih građevinskih fakulteta u Hrvatskoj. Od 2016. godine, u Engleskoj sam gostujući predavač iz područja primjene generativnog građevinarstva, generativne arhitekture, umjetne inteligencije i novih tehnologija u upravljanju projektima. Pet godina bio sam direktno uključen u upravljanje stambenim kompleksima u Londonu. Čime se još bavim? Najviše konzaltingom u području građevinskih materijala i nekretnina. Interesiraju me nove tehnologije u građevinarstvu, geotehnika, mehanika tla, temeljenje, organizacija i tehnologija građenja, konstrukcije, upravljanje projektima, 7D planiranje, urbanizam i stambena arhitektura. Pohađam poslijediplomski doktorski studij te aktivno pratim sva znanstvena istraživanja iz područja građevinarstva. Također, u Europi sam prvi predstavio ekološke mliječne boje (Groton, Boston, Massachusetts, SAD) za drvo i unutarnje zidove. Zaseban tim suradnika posvećen je isključivo tome i već godinama uspješno poslužuje zadovoljne klijente.
"Mudar čovjek razumije da ne zna ništa. Ukratko, shvaća da se može naučiti puno više od onoga što već zna, da je izjava da zna sve što treba znati u najboljem slučaju neznanje. Uvijek postoji razlog da naučite nešto novo. Zašto? Jer smo kroz učenje sposobni poboljšati sebe i svijet oko sebe. Znanje nije namijenjeno vlastitoj osobnoj koristi, već koristi zajednice u cjelini."
Vašom imovinom upravljam kao stručna osoba i tako jamčim za vrhunsku kvalitetu. Cilj nam je imati vrhunsku uslugu te što manje nekretnina kojima upravljamo. Upravljanje nekretninama trenutno nije kvalitetno. Stanare je potrebno korektno savjetovati i ne dogovarati proviziju s majstorima. Trenutno se brinemo o ekskluzivnim i luksuznim nekretninama u Opatiji, Hvaru, Splitu, Zadru, Dubrovniku i Zagrebu (od 325 m2 do 1465 m2). Naše nekretnine toliko su kvalitetno održavane da nemamo potrebu za hitnim intervencijama. Upravo na takve intervencije, nepotrebno se troši najviše sredstava stambene pričuve. Nekretnine su nedovoljno osigurane i građevinski radovi sanacije izvode se nažalost najjeftinijim materijalom. Ne preferiramo dogovore s točno određenim majstorima, jer to nije dobra opcija za stanare. Upravitelji koji imaju niske cijene upravljanja, uvijek dogovaraju proviziju s majstorima. Iz tog razloga sam se i odlučio baviti upravljanjem jer je potrebno raditi na pošteniji način. Brend je nazvan po mojem prezimenu te je na taj način potpuno vezan uz mene. Stoga si nikako ne možemo dopustiti lošu uslugu. Ponosni smo na činjenicu da sve pristigle račune plaćamo idući radni dan. Ne preuzimamo sve objekte jer da ih imamo previše, kvaliteta obavljanja posla bila bi lošija. Molimo kontaktirajte nas samo ukoliko ste zainteresirani za pedantno upravljanje Vašom imovinom. Bilo koji upravitelj sasvim će solidno obavljati posao upravljanja ako nemate visoka očekivanja.
Alen Karlović, dipl. ing. građ., osnivač i direktor
Mjesečna uplata vrši se na kunski račun moje konzultantske i građevinske tvrtke Konsiteo Ltd osnovane 2015. godine sa sjedištem u Londonu. Poslovni račun imamo u OTP banci Hrvatska, registrirani smo za upravljanje nekretninama te građevinski konzalting i u hrvatskom smo sustavu PDV-a. Naknada upravljanja ovisi o kompleksnosti sustava te godini izgradnje. Novi nZEB objekti sadrže više modernih sustava za održavanje. Uplata za uslugu upravljanja vrši se prvog u mjesecu za tekući mjesec i to trajnim nalogom. Ugovor o upravljanju potpisuje se na period od minimalno jedne godine. Ukoliko niste zadovoljni nakon perioda od jedne godine, otkazivanje ugovora upravljanja moguće je u roku od jednog mjeseca. U nekretninama koje nas odaberu za upravitelja, radi naše kvalitetne brige raste i vrijednost stanova. Ukoliko Vašu novogradnju ne održavate pravilno, tijekom prve dvije godine vrijednost stanova drastično se smanjuje. Prezadovoljan klijent naša je osnovna zadaća. Posebnu pozornost posvećujemo planovima dezinfekcije.
Kupujete stan u novogradnji i niste sigurni je li kvalitetno izgrađen? Kupujete kuću? Savjetujemo Vas i pomažemo Vam tijekom cijelog procesa kupnje. Detaljno analiziramo građevinske materijale, tehnologiju građenja i lokaciju. Zašto se time bavimo? Iz razloga jer je jako zahtjevno odabrati kvalitetan novi stan ili novu kuću, a agenti za nekretnine nisu uvijek neutralni. Pomoći ćemo Vam u svemu što Vam zatreba do useljenja. S zadovoljnim klijentima ostvarujemo dugoročna prijateljstva. Kontaktirajte nas putem emaila. Možda čak niti nećete odmah kupiti željenu nekretninu nakon našeg pedantnog savjetovanja. U suradnji s: porezi - Mazars, pravo - Kallay & partneri.
Prije nekoliko godina odabran sam za predstavnika stanara i prvi put smo vidjeli upravitelja nakon 20 godina. Potom smo odlučili pronaći novog. Nakon detaljne usporedbe svih upravitelja, osiguravajućih društava i banaka, odlučio sam da je potrebno nešto poduzeti i ponuditi kvalitetnu uslugu u Hrvatskoj. Naime, tada nismo uspjeli pronaći boljeg upravitelja. Postavlja se pitanje, kako uložiti sredstva u kupovinu kvalitetnog ekskluzivnog ili luksuznog stana i pritom ne imati mogućnost odabira vrhunskog upravitelja? Kako nas odabrati za upravitelja? Potrebno je sakupiti potpise većine suvlasnika, a svi potpisi moraju biti digitalni (EU popis pouzdanih pružatelja usluge) ili ovjereni kod javnog bilježnika. Mi ćemo pomoći svim suvlasnicima nabaviti digitalni certifikat, kojeg će i poslije stalno koristiti.
Korektnost
Fokusirani smo na detalje i teško ćete pronaći tim za upravljanje objektima sličan nama. Pripremite se za vrhunsku poštenu uslugu.
Osiguranje
Surađujemo s Allianz osiguranjem te ćemo Vam ponuditi najpouzdanije i najpedantnije osiguranje nekretnine koje nije najjeftinije
Pravni tim
Uvijek je vrlo važno surađivati s najboljim pravnim ekspertima. Stoga smo odabrali kvalitetan odvjetnički ured Kallay & partneri.
Građevinarstvo
Majstorima nikad ne naplaćujemo proviziju te možemo ponuditi kvalitetne stručnjake. Najjeftiniji majstor uvijek je najskuplji.
Tehnologija
Jedini smo upravitelj koji koristi mobilnu aplikaciju za stanare, dronove za inspekciju, digitalne nacrte, AR i 360° fotografije
Iskustvo
Međunarodno iskustvo u industriji građevinskog materijala i građevinarstva pomaže nam u svakodnevnom radu s klijentima
Poslovna banka
Za sve račune stambenih objekata, odabrali smo Erste banku. Predstavnik stanara potpisuje sve račune putem interneta.
Monitoring
Izvanredni događaji nisu problem. Senzorima i kamerama vršimo monitoring te reagiramo u slučaju požara, poplave ili provale.
Digitalni potpis
Odluke u vezi nekretnine, suvlasnici potpisuju vlastitim digitalnim certifikatom. Na taj način, sve odluke su pravovaljane.
Online sastanak
Sastanke suvlasnika, našeg tima, pravnika, majstora i građevinskih stručnjaka organiziramo putem aplikacije Threema Work
Knjigovodstvo
Online pregled računa dostupan je suvlasnicima. Sve ulazne i izlazne transakcije objekta detaljno su prikazane u web aplikaciji.
Plaćanje
Jednom mjesečno, stanarima šaljemo email obavijest s podacima za plaćanje pričuve. Moguće je ugovoriti i izravno terećenje.
Digitalni blizanac
Prikupljanje i vizualiziranje podataka tijekom životnog ciklusa nekretnine te generiranje interaktivnog modela u stvarnom vremenu
Kućni majstor
U slučaju potrebe za hitnom intervencijom, organiziramo dolazak majstora: vodoinstalater, bravar, staklar, električar
Termografija
Termografskom kamerom detektiramo točnu lokaciju prodora vode. Na taj način građevinski radovi izvode se ciljano.
Instalacije
Uređajem lociramo točnu poziciju svih podzemnih instalacija. Nema više kopanja napamet i nepotrebnih građevinskih radova.
Kamera
Kompletan obilazak Vašeg objekta i svi radovi snimaju se posebnom kamerom. Potpuna transparentnost vrlo nam je bitna.
Carlovich Puls
Stanaru prema potrebi instaliramo panik gumb i na taj način članovima obitelji i nama može dati znak o potrebi medicinske intervencije
Brinemo o Vašoj nekretnini kao da je naša jer vrijeme je za nešto bolje i poštenije. Vaša nekretnina zaslužuje znanje i korektnost te više od standardne usluge upravljanja. U ponudi nemamo kombinaciju visokokvalitetne usluge i najniže cijene. Podupiremo i rad mobilne kupaonice za beskućnike u Hrvatskoj. Idejni smo začetnik mobilne kupaonice i to po uzoru na slične projekte u Berlinu, Londonu, Melbourneu, Los Angelesu, Nashvilleu i New Yorku.
Uvijek smo negdje na terenu te nas najbrže možete kontaktirati putem chata, emaila, Messengera, Vibera ili WhatsAppa. Putem telefona smo rijetko odmah dostupni, molimo Vas da ostavite poruku te ćemo Vas nazvati. Svakodnevno pratimo trendove u području upravljanja, prava i građevinarstva. U skladu s modernim trendovima, sve sastanke stanara organiziramo putem video konferencije. Prvi smo u Hrvatskoj uveli korištenje digitalnog potpisa svih suvlasnika i brigu o zdravlju stanara. Premium usluga za investitore: uključite nas u obilaske gradilišta od samog početka gradnje Vašeg objekta. Na taj način, prvi u Hrvatskoj nudimo inovativnu uslugu. Kao budući upravitelj, upoznajemo se s objektom od temelja do krova. Kod prodaje stanova u izgradnji, investitori nas navedu kao upravitelja i tako su u mogućnosti povećati prodajnu cijenu po kvadratu. Carlovich upravljanje nekretninama, sinonim je za vrhunsku kvalitetu.
Možete odabrati i bilo koje drugo osiguranje umjesto Allianz ili neku drugu banku umjesto Erste. Suvlasnici nepotrebno i prečesto mijenjaju osiguravajuća društva te banke. Mi možemo surađivati s bankom i osiguranjem prema Vašem odabiru. Kako nemamo ugovore s građevinskim tvrtkama, tako nemamo niti ugovore s bankama niti osiguravajućim društvima. Ugovori s majstorima, bankama i osiguranjem u području upravljanja, uvijek su na štetu stanara. Naime, mi smo tu radi Vas a ne iz razloga da bi putem ekskluzivnih ugovora mislili na sebe. Nama je dovoljna naknada koju plaćate za upravljanje. Jedna od najopasnijih odluka koju možete donijeti je pristanak na kreditiranje od strane upravitelja ili izvođača radova. Kredit se uvijek dogovara isključivo u banci. Upravljanje je prejednostavan termin. U sklopu usluge uvijek imate na raspolaganju i stručne konzultacije iz područja održavanja, izvođenja radova te građevinskog materijala.
Veliku pažnju posvećujemo zaštiti od koronavirusa. Sva komunikacija odvija se online, a u slučaju potrebe za direktnim kontaktom koristimo zaštitne mjere: FFP3 maska, dezinficijens, rukavice i vizir. U lipnju 2021., cijepljeni smo Pfizer-BioNTech cjepivom protiv bolesti COVID-19.
"Nadamo se da smo Vam barem ukratko približili naše vrijednosti, mišljenja i čemu težimo u svakodnevnom radu s klijentima. Ukoliko nas ipak ne odlučite odabrati, slobodni smo Vam ponuditi jedan dobronamjeran edukativni savjet. Na taj način uvijek ćete biti zadovoljni što ste ipak nešto naučili na našoj web stranici. Pri kupovini novog stana, pokušajte odabrati zgradu građenu opekom (Wienerberger, Unipor, Leipfinger Bader) ili porobetonom (Ytong). Ukoliko to nije moguće, odaberite zgradu u kojoj je nosiva konstrukcija od armiranog betona, a nenosive ispune od opeke ili porobetona. Ako je cijeli objekt isključivo armirano betonska konstrukcija s gips kartonskim pregradnim zidovima, ne bismo Vam preporučili kupnju takvog stana."
I na kraju našeg predstavljanja, važno je napomenuti da korektnost i karakter ili imate ili nemate. Ne mogu se steći niti naučiti. Korektnost i karakter naše su najveće vrline koje njegujemo i na koje smo iznimno ponosni. Također, ljubaznost je najsnažniji i najcjenjeniji agent ljudskih promjena.
Tijekom upravljanja stambenim objektima i konzultacija pri odabiru nekretnine koristimo digitalnu tehnologiju. Ali kad god zatreba, DPD-om šaljemo svu potrebnu dokumentaciju između nas i suvlasnika te između nas i klijenta. DPD je naš dugogodišnji partner za brzu lokalnu i međunarodnu dostavu dokumenata.
Usluga s ljubaznošću
Alen Karlović, dipl. ing. građ.
"Netko će uvijek pronaći način da ima najniže cijene, ali to je utrka do dna. Utrka do vrha za nas ima više smisla. Usredotočeni smo na kvalitetu i integritet. Vjernost klijenata ostvaruje se dosljednom uslugom koja dugoročno gradi povjerenje."